(1)Comitetul director reprezintă organul profesional cu atribuţii executive al Colegiului, care realizează acţiuni directe pentru organizarea exercitării profesiei de psiholog în România, precum şi pentru reglementarea condiţiilor de desfăşurare a activităţilor psihologice, în condiţiile legii, constituit din preşedintele Colegiului şi din membrii comisiilor Comitetului director. (2)Comitetul director funcţionează prin şedinţe în plen şi pe comisii. (3)Comitetul director este convocat cu 30 de zile înainte de data stabilită pentru organizarea şedinţei, prin dispoziţie a preşedintelui Colegiului. (4)Comitetul director se întruneşte în plen semestrial şi, în mod excepţional, la solicitarea a cel puţin două treimi din numărul membrilor care asigură conducerea operativă sau a jumătate din numărul membrilor Comitetului director, aprobată prin dispoziţie a preşedintelui Colegiului,

Art. 18 (1)În scopul îndeplinirii unor atribuţii conferite prin dispoziţii legale, Comitetul (1)În scopul îndeplinirii unor atribuţii conferite prin dispoziţii legale, Comitetul director poate hotărî înfiinţarea de comisii de lucru cu caracter temporar, în condiţiile legii. (2)Comitetul director adoptă hotărâri cu caracter profesional, normativ, deontologic şi administrativ, obligatorii pentru membrii Colegiului.

### Art. 19

(1)Comitetul director are următoarele competenţe: a)aprobă şi emite următoarele documente: atestatele de psiholog cu drept de liberă practică pentru psihologi şi alte persoane asimilate, precum şi orice act de recunoaştere a diplomelor, formărilor şi calificărilor profesionale pentru psihologi, în condiţiile legii; certificatele de înregistrare pentru formele independente de exercitare a profesiei, avizele de funcţionare ale structurilor de psihologie, precum şi orice alte documente prin care se certifică dreptul de liberă practică în România; avizele pentru metodele şi tehnicile de evaluare şi asistenţă psihologică standardizate, precum şi modul de utilizare a acestora; avizele profesionale pentru programele şi modalităţile de formare profesională complementară şi/sau continuă, precum şi pentru furnizorii de formare profesională; b)propune instituţiilor abilitate cursuri şi alte forme de educaţie permanentă în domeniul psihologiei, în conformitate cu prevederile legale în vigoare; c)elaborează proiectele următoarelor documente: Regulamentul de organizare şi funcţionare internă a Colegiului, Codul deontologic al profesiei de psiholog cu drept de liberă practică, Codul de procedură disciplinară, precum şi orice hotărâre de modificare şi/sau completare a acestuia, regulamentele de avizare a metodelor şi tehnicilor de evaluare şi asistenţă psihologică, precum şi orice altă modificare şi/sau completare ale acestora; d)elaborează, împreună cu Ministerul Educaţiei Naţionale, regulamentele metodologice, precum şi orice modificare şi/sau completare a acestora; e)întocmeşte, actualizează, gestionează şi face public Registrul unic al psihologilor cu drept de liberă practică din România; f)mediază litigiile dintre psihologi, dintre aceştia şi beneficiarii serviciilor psihologice, dintre psihologi şi orice alte persoane, precum şi dintre psihologi şi angajatorii acestora, în probleme legate de exercitarea profesiei de psiholog; g)desfăşoară activităţi specifice de control şi supraveghere profesională şi mandatează psihologi pentru realizarea activităţilor de control şi supraveghere profesională; h)judecă abaterile disciplinare date în competenţa sa şi aplică sancţiuni, în condiţiile legii; i)sesizează organele în drept în cazurile de exercitare ilicită a profesiei de psiholog;